CELEX: 32020D2032
Language: bg
Date: 2020-12-10 00:00:00
Title: Решение (ОВППС) 2020/2032 на Съвета от 10 декември 2020 година за изменение на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност

11.12.2020   
               
               
                  BG
               
               
                  Официален вестник на Европейския съюз
               
               
                  L 419/28
               
            
         РЕШЕНИЕ (ОВППС) 2020/2032 НА СЪВЕТА
         от 10 декември 2020 година
         за изменение на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 февруари 2010 г. Съветът прие Решение 2010/96/ОВППС (1) за военна мисия на Европейския съюз в подкрепа на обучението на сомалийските сили за сигурност (EUTM Somalia).
                  
               
                     (2)
                  
                  
                     На 19 ноември 2018 г. Съветът прие Решение (ОВППС) 2018/1787 (2), с което мандатът на EUTM Somalia беше удължен до 31 декември 2020 г.
                  
               
                     (3)
                  
                  
                     В контекста на цялостния и координиран стратегически преглед на ангажиментите по линия на ОПСО в Сомалия и Африканския рог Комитетът по политика и сигурност препоръча мандатът на EUTM Somalia да бъде удължен до 31 декември 2022 г.
                  
               
                     (4)
                  
                  
                     Решение 2010/96/ОВППС следва да бъде съответно изменено.
                  
               
                     (5)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2010/96/ОВППС се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           
                           Мисия
                           
                              1.   Съюзът провежда военна мисия в подкрепа на обучението (EUTM Somalia) с цел да се допринесе за изграждането и укрепването на националните въоръжени сили на Сомалия (SNAF), подчинени на националното правителство на Сомалия, според нуждите и приоритетите на Сомалия, и да се подпомогне изпълнението на плана за преход на Сомалия за прехвърляне на отговорностите в областта на сигурността на сомалийските власти.
                           
                           
                              2.   За да се постигнат целите, посочени в параграф 1, военната мисия на ЕС се разполага в Сомалия, с цел както предоставяне на стратегически съвети по въпросите на институционалното изграждане в сектора на отбраната, така и пряка подкрепа на SNAF чрез обучение, съвети и наставничество.
                           
                           
                              3.   От 2021 г. нататък EUTM Somalia подкрепя по-специално развитието на притежаваната от Сомалия система за обучение с оглед на постепенното прехвърляне, по принцип, на обучението на SNAF до края на 2022 г. EUTM Somalia наставлява притежаваното и предоставяно от Сомалия обучение и създава капацитет за проследяване и оценка на обучените от нея звена. EUTM Somalia също така предоставя подкрепа, когато е необходимо и в рамките на своите средства и способности, на други участници от Съюза при изпълнението на съответните им мандати в областта на сигурността и отбраната в Сомалия, по-специално на EUCAP Somalia по отношение на оперативната съвместимост между SNAF и сомалийските полицейски сили, както и на пакета за поддръжка на Механизма за подкрепа на мира в Африка или на всяка бъдеща подкрепа от Съюза за сомалийските сили за сигурност.
                           
                           
                              4.   След одобрение от Комитета по политика и сигурност и в рамките на своите средства и способности, EUTM Somalia планира и провежда децентрализирани дейности в подкрепа на регионалния щаб на SNAF.
                           
                           
                              5.   Изпълнението на възложените дейности в Сомалия зависи от условията в Сомалия от гледна точка на сигурността и политическите указания на Комитета по политика и сигурност.“;
                           
                        
                     
                  
                        2)
                     
                     
                        В член 3 параграфи 2 и 3 се заменят със следното:
                        
                           „2.   Щабът на силите на мисията е разположен в Могадишу и действа под командването на командващия силите на мисията на ЕС. Щабът включва звена за подкрепа в Брюксел и Найроби, както и бюро за връзка в Джибути. Звеното за подкрепа в Брюксел се намира в Способностите за планиране и провеждане на военни операции (MPCC).“;
                        
                     
                  
                        3)
                     
                     
                        В член 7 параграф 3 се заменя със следното:
                        
                           „3.   EUTM Somalia поддържа и подобрява координацията с Atalanta, с EUCAP Somalia и с имащите отношение програми за подпомагане на Съюза. В съответствие с мандата си, определен в Решение (ОВППС) 2017/971 на Съвета (*1), Способностите за планиране и провеждане на военни операции улесняват координацията и обмена на информация с оглед повишаване на съгласуваността, ефикасността и единодействието между мисиите и операцията по линия на общата политика за сигурност и отбрана в региона.
                        
                        
                           (*1)  Решение (ОВППС) 2017/971 на Съвета от 8 юни 2017 г. за определяне на реда и условията за планиране и провеждане на военни мисии на ЕС по линия на ОПСО без изпълнителни правомощия и за изменение на решения 2010/96/ОВППС за военна мисия на Европейския съюз в подкрепа на обучението на Сомалийските сили за сигурност, 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Mали) и (ОВППС) 2016/610 за военна мисия на Европейския съюз по линия на ОПСО за обучение в Централноафриканската република (EUTM RCA) (ОВ L 146, 9.6.2017 г., стр. 133).“;"
                        
                     
                  
                        4)
                     
                     
                        В член 10 се добавя следния параграф:
                        
                           „8.   Референтната сума за общите разходи на военната мисия на ЕС за периода от 1 януари 2021 г. до 31 декември 2022 г. възлиза на 25 234 700 EUR. Процентът от референтната сума, посочен в член 25, параграф 1 от Решение (ОВППС) 2015/528, е 0 %, а процентът, посочен в член 34, параграф 3 от посоченото решение, е 0 %.“;
                        
                     
                  
                        5)
                     
                     
                        В член 12 параграф 2 се заменя със следното:
                        
                           „2.   Мандатът на военната мисия на ЕС приключва на 31 декември 2022 г.“
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 10 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (ОВ L 44, 19.2.2010 г., стр. 16).
         
            (2)  Решение (ОВППС) 2018/1787 на Съвета от 19 ноември 2018 г. за изменение и удължаване на срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност (ОВ L 293, 20.11.2018 г., стр. 9).